# Haplogrup D del cromosoma Y humà

L'haplogrup D del cromosoma Y humà és un haplogrup format a partir de l'haplotip CTS3946 del cromosoma Y humà.
Es creu que va ser originat a Àsia fa qüestió de 73.200 anys. Juntament amb l'haplogrup E, D conté el polimorfisme distintiu YAP, que indica el seu origen ancestral comú.
Tant l'haplogrup D com l'E contenen el canvi M168, que és present en tots els haplogrups del cromosoma Y, excepte en l'A i el B.
Com l'haplogrup D i l'haplogrup mitocondrial M, es creu que representa una gran migració costanera al llarg del sud d'Àsia, des d'Aràbia fins al sud-est d'Àsia i després cap amunt, cap al nord d'Àsia. Es troba actualment en alta freqüència entre les poblacions del Tibet, el Japó, i les illes Andaman, encara que curiosament no a l'Índia. Els ainus del Japó i els jarawa i onge de les Andaman destaquen per posseir-lo quasi exclusivament, tot i que l'haplotip C també és posseït per un 10% aproximat dels ainu, una proporció semblant a la dels japonesos. L'haplotip D també es troba a freqüències baixes moderades en totes les poblacions de l'Àsia central i nord-est d'Àsia, així com en els xinesos de la Xina i en altres poblacions minoritàries de Yunnan que tenen llengües tibetoburmaneses amb proximitat amb els tibetans.
A diferència de l'haplogrup C, aquest no va viatjar des d'Àsia cap al nou món.
L'haplogrup D és també destacable per la seva extrema diferenciació geogràfica amb un subgrup diferent de l'haplogrup trobat exclusivament en cada una de les poblacions que contenen un elevat percentatge de l'haplotip D: l'haplogrup D1a1 entre els tibetans (també en els mongols i xinesos, que mostren freqüències molt baixes de l'haplogrup D), l'haplogrup D1a2 entre les diverses poblacions de l'arxipèlag japonès, i l'haplogrup D* entre els habitants de les illes Andaman. Aquesta aparentment antiga diversificació de l'haplogrup D suggereix que podria ser millor caracteritzat com un "superhaplogrup" o "macrohaplogrup". Els haplotips D trobats en les illes del Japó estant particularment diferenciats, i duen un complex de com a mínim cinc mutacions individuals al llarg de la branca interna de l'haplogrup D, distingint-los clarament dels haplotips dels cromosomes dels tibetans i els habitants d'Andaman, i proporcionant la forta evidència que l'haplogrup D1a2 era l'haplotip de la població ancestral que va desenvolupar la cultura Jōmon del Japó.

## Sistema subordinat

* DE (YAP)
** D (CTS3946)
*** D1 (M174/Page30, IMS-JST021355)
**** D1a (CTS11577)
***** D1a1 (F6251/Z27276)
****** D1a1a (M15) Tibet
****** D1a1b (P99) Tibet, Mongòlia, Àsia central
***** D1a2 (M64.1/Page44.1, M55) Japó
***** D1a3 (Y34637) Andaman
**** D1b (L1378) Filipines
*** D2 (A5580.2) Nigèria, Aràbia Saudita. Síria

## Enllaços externs

* Dispersió de l'haplotip D Arxivat 2006-11-16 a Wayback Machine., del National Geographic.

## Referències

* 1 2 Tyler-Smith, Chris; Xue, Yali; Thomas, Mark G.; Yang, Huanming; Arciero, Elena; Asan; Connell, Bruce A.; Jones, Abigail L.; Haber, Marc «A Rare Deep-Rooting D0 African Y-Chromosomal Haplogroup and Its Implications for the Expansion of Modern Humans out of Africa» (en anglès). Genetics, 13-06-2019, pàg. genetics.302368.2019. DOI: 10.1534/genetics.119.302368. ISSN: 0016-6731. PMID: 31196864.
* ↑ Marc Haber, Abigail L. Jones, Bruce A. Connell et al. (2019) A Rare Deep-Rooting D0 African Y-chromosomal Haplogroup and its Implications for the Expansion of Modern Humans Out of Africa. Genetics: Early Online, published on June 13, 2019 as 10.1534/genetics.119.302368
* 1 2 3 Hammer MF, Karafet TM, Park H et al. (2006). "Dual origins of the Japanese: common ground for hunter-gatherer and farmer Y chromosomes". J. Hum. Genet. 51 (1): 47–58. doi:10.1007/s10038-005-0322-0. PMID: 16328082
* ↑ Kumarasamy Thangaraj, Lalji Singh, Alla G. Reddy, V.Raghavendra Rao, Subhash C. Sehgal, Peter A. Underhill, Melanie Pierson, Ian G. Frame, Erika Hagelberg（2003）；Genetic Affinities of the Andaman Islanders, a Vanishing Human Population ；Current Biology Volume 13, Issue 2, 21 January 2003, Pages 86–93 doi:10.1016/S0960-9822(02)01336-2
* ↑ «D YTree».
* ↑ Y-DNA Haplogroup D and its Subclades - 2014
* ↑ Estes, Roberta. «Exciting New Y DNA Haplogroup D Discoveries!» (en anglès), 21-06-2019.
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |